Ο **Ιωράμ** (εβραϊκά: יְהוֹרָם‎**)** ήταν πρόσωπο της Παλαιάς Διαθήκης, γιος του Αχαάβ και της Ιεζάβελ και αδερφός του Οχοζία και της Γοθολίας. Ήταν ο ένατος βασιλιάς του βόρειου Βασιλείου του Ισραήλ. Ο Ουίλιαμ Φ. Όλμπραϊτ χρονολόγησε τη βασιλεία του το 849-842 π.Χ. ενώ ο E. Ρ. Θιλ πρότεινε το 852-841 π.Χ.

Βιβλική αφήγηση
---------------

### Η στέψη

Ο Ιωράμ άρχισε να βασιλεύει στο Ισραήλ το 18ο έτος του Ιωσαφάτ του Ιούδα, και κυβέρνησε για 12 έτη.

Σε αντίθεση με τους προκατόχους του, ο Ιωράμ δεν λάτρεψε τον Βάαλ και αφαίρεσε μάλιστα τον βωμό του, πιθανώς έναν ειδικό βωμό που είχε δημιουργήσει ο Αχαάβ κοντά στο παλάτι του στην πόλη Ιζρέελ για τη δική του λατρεία και της Ιεζάβελ. Ωστόσο, ο συγγραφέας του Δ' Βασιλειών λέει ότι εξακολούθησε να «ακολουθεί τους τρόπους του Ιεροβοάμ, γιου του Νεμπάτ, ο οποίος οδήγησε τους Ισραηλίτες στην αμαρτία».

### Η πολιορκία της Σαμάρειας

Στον πόλεμο μεταξύ Αραμαίων της Δαμασκού και Ισραήλ, ο Ελισαίος έκανε φίλο τον Ιωράμ, αποκαλύπτοντας σε αυτόν τα σχέδια του εχθρού. Στη συνέχεια, όταν ο Μπεν-Χαντάντ πολιόρκησε τη Σαμάρεια, φτάνοντας την πόλη σχεδόν σε λιμοκτονία και κανιβαλισμό, ο Ιωράμ προσπάθησε να αποκεφαλίσει τον προφήτη. Ο προφήτης, ωστόσο, προείπε ότι θα επικρατούσε μια περίοδος αφθονίας. Η πολιορκία σταμάτησε σύντομα, τα εφόδια της πόλης αναπληρώθηκαν και αποκαταστάθηκε η παλιά σχέση μεταξύ του βασιλιά και του προφήτη.

### Δολοφονία

Όταν ο Αζαήλ, ο βασιλιάς των Αραμαίων, εξεγέρθηκε βίαια στη Δαμασκό, όπως είχε προβλέψει ο Ελισαίος, ο Ιωράμ έκανε συμμαχία με τον ανιψιό του Οχοζία, βασιλιά του Ιούδα. Οι δύο βασιλείς ξεκίνησαν να πάρουν την Ραμόθ-Γιλιάδ από τον Αράμ, η μάχη όμως απέτυχε. Ο Ιωράμ τραυματίστηκε στη μάχη και αποσύρθηκε από την Ιζρέελ για να ανακάμψει. Ως αποτέλεσμα, ενώ ο Ιωράμ ανάρρωνε στην Ιζρέελ, ο στρατηγός του, Ιηού, προκάλεσε εξέγερση. Ο Ιηού εκτέλεσε τον Ιωράμ ρίχνοντάς του στην πλάτη ένα βέλος και αργότερα πέταξε το σώμα του στο χωράφι του Ναβουθαί, του Ιζρεελίτη, ως τιμωρία για την αμαρτία των γονιών του στην παράνομη αρπαγή της γης του Ναβουθαί. Με το θάνατο του Ιωράμ και των άλλων μελών της οικογένειάς του, η δυναστεία του Αχαάβ έληξε. Ο Ιηού διεκδίκησε το θρόνο του Ισραήλ ως δικό του. Επίσης ο Ιηού έβαλε τους υπηρέτες της Ιεζάβελ να την πετάξουν από το παράθυρο, όπου το άλογο του Ιηού την ποδοπάτησε.

Παραπομπές
----------

1. 1 2  «Иегорам» (Ρωσικά)
2. 1 2  Aleksandr Lopukhin: «Иорам» (Ρωσικά)
3. ↑  «Bible Gateway passage: 2 Kings 8:16-29 - New International Version». *Bible Gateway* (στα Αγγλικά). Ανακτήθηκε στις 11 Αυγούστου 2020.
4. ↑  Thiele, Edwin Richard (1994). *The mysterious numbers of the Hebrew kings* (New rev. έκδοση). Grand Rapids, MI: Kregel. ISBN 0-8254-3825-X. 30625048.
5. ↑  «Bible Gateway passage: 2 Kings 3:1 - New International Version». *Bible Gateway* (στα Αγγλικά). Ανακτήθηκε στις 11 Αυγούστου 2020.
6. ↑  *The King James Bible 2 Kings 3:2*.
7. ↑  «2 Kings 3 Cambridge Bible for Schools and Colleges». *biblehub.com*. Ανακτήθηκε στις 11 Αυγούστου 2020.
8. ↑  «2 Kings 9:1-10:36 – Jehu Purges Israel». *www.enterthebible.org*. Αρχειοθετήθηκε από το πρωτότυπο στις 21 Ιανουαρίου 2021. Ανακτήθηκε στις 11 Αυγούστου 2020.
9. ↑  «JEHORAM (JORAM) - JewishEncyclopedia.com». *www.jewishencyclopedia.com*. Ανακτήθηκε στις 11 Αυγούστου 2020.
10. ↑  «ΠΑΛΑΙΑ ΔΙΑΘΗΚΗ: ΒΑΣΙΛΕΙΩΝ Δ' ΚΕΦ. 8:12». *users.sch.gr*. Αρχειοθετήθηκε από το πρωτότυπο στις 21 Φεβρουαρίου 2020. Ανακτήθηκε στις 11 Αυγούστου 2020.
11. ↑  Bromiley, Geoffrey William (1979). *The International Standard Bible Encyclopedia*. Wm. B. Eerdmans Publishing. ISBN 978-0-8028-3782-0.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 60173236
* GND: 129841439

 |

 |